**კურიკულუმი**

|  |  |
| --- | --- |
| **ფაკულტეტის დასახელება** | **მეცნიერებათა და ხელოვნების ფაკულტეტი** |
| **პროგრამის დასახელება** | **სოციოლოგია****Sociology** |
| **მისანიჭებელი აკადემიური ხარისხი** | **სოციოლოგიის დოქტორი****PhD in Sociology** |
| **სწავლების ენა** | ქართული  |
| **პროგრამის მოცულობა და ხანგრძლივობა**  | 42ECTS 3-5 წელი  |
| **პროგრამის შემუშავების თარიღი და განახლების საკითხი** | პროგრამა შემუშავდა 2011 წელს და განახლდა 2021 წელს. პროგრამის განახლება შესაძლებელია ყოველი სასწავლო წლის დაწყებამდე, პროგრამისა და სასწავლო პროცესის ხარისხის გაუმჯობესების მიზნით. |
| **პროგრამის ხელმძღვანელი** | ემზარ ჯგერენაია, პროფესორი |
| **პროგრამაზე დაშვების წინაპირობები**  |
| პროგრამაზე მიიღებიან აპლიკანტები, რომლებსაც აქვთ მაგისტრის აკადემიური ხარისხი შემდეგ სფეროებში:* სოციალური და ქცევითი მეცნიერებები (ეკონომიკა - 0311, პოლიტიკის მეცნიერებები და მოქალაქეობრიობის საფუძვლები - 0312, ფსიქოლოგია - 0313, სოციოლოგია და კულტურის კვლევები - 0314, სოციალური და ქცევითი მეცნიერებები - არაკლასიფიცირებული - 0319)
* მედიის კვლევები (0321.2.1)
* ინტერდისციპლინური – მოიცავს სოციალურ მეცნიერებებს, ჟურნალისტიკას, ინფორმაციის მართვას (0388)
* სოციალური მუშაობა და კონსულტაცია (0923).
* განათლების მეცნიერებები (0111), ინტერდისციპლინური, მოიცავს განათლებას (0188)
* რელიგია და თეოლოგია (0221)
* ფილოსოფია და ეთიკა (0223)
* თავისუფალი მეცნიერებები (0288.1.1)
* საჯარო მმართველობა (0413.1.3)
* განათლების მენეჯმენტი (0413.2.6)
* განათლების ადმინისტრირება (0413.2.18)
* სოციალური კეთილდღეობა - არაკლასიფიცირებული (0929)
* წარმატებით ჩაბარებული შიდასაუნივერსიტეტო გამოცდა ინგლისური ენის მინიმუმ B2 დონეზე დადასტურების მიზნით ან ინგლისური ენის ცოდნის დამადასტურებელი საერთაშორისო სერტიფიკატი (მინიმუმ B2 დონის შესაბამისი) ან ინგლისურენოვანი საბაკალავრო ან სამაგისტრო პროგრამის დასრულების დამადასტურებელი დიპლომი\*;
* სადოქტორო კვლევითი განაცხადი;
* ზეპირი გამოცდა.

\* უცხოეთში მიღებული განათლების დამადასტურებელი დიპლომის აღიარება უნდა იყოს დადასტურებული სსიპ - განათლების ხარისხის განვითარების ეროვნული ცენტრის მიერ. დეტალური ინფორმაცია პროგრამაზე მიღების პირობების და კრიტერიუმების შესახებ მოცემულია დოკუმენტში „სადოქტორო პროგრამაზე მიღების პროცედურები და შეფასების სისტემა“. მიღების შესახებ ინფორმაცია თავსდება ილიას სახელმწიფო უნივერსიტეტის ვებგვერდზე www.iliauni.edu.ge. |
| **სადოქტორო პროგრამის დახასიათება/კონცეფცია** |
| სოციოლოგიის სადოქტორო პროგრამა ორიენტირებულია დარგში გლობალური, რეგიონული და ლოკალური მასშტაბის თანამედროვე საზოგადოებრივი პროცესების კომპლექსურ შესწავლაზე. პროგრამა ეფუძნება უახლეს თეორიულ და მეთოდოლოგიურ ცოდნას და კვლევით გამოცდილებას. პროგრამა ფოკუსირებულია თეორიისა და კვლევის ინტეგრაციაზე. საბჭოთა სისტემის დაშლისა და დამოუკიდებლობის მოპოვების შემდეგ საქართველოში დაიწყო გრძელვადიანი, სირთულეებით სავსე სისტემური ტრანსფორმაციის პროცესი, რომელიც დღემდე გრძელდება. ეს გარემოება განსაკუთრებულ კონტექსტს ქმნის სოციოლოგიური კვლევის სხვადასხვა მიმართულებით განვითარებისა და ახალი ცოდნის წარმოებისთვის. სადოქტორო პროგრამა ითვალისწინებს საქართველოში, როგორც ტრანზიციულ საზოგადოებაში, მიმდინარე პროცესების სოციოლოგიურ შესწავლას მსგავსი გამოცდილების მქონე საზოგადოებებთან შედარების გზით. პროგრამის კვლევის ძირითად არეალს წარმოადგენს: კულტურის სოციოლოგია, რელიგიის სოციოლოგია, ძალაუფლების სოციოლოგია, გენდერის სოციოლოგია, ურბანული სოციოლოგია, საჯარო სივრცის სოციოლოგია, პოსტსაბჭოთა ტრანსფორმაციები, ტრანსფორმაციების სოციო-კულტურული განზომილებები, სოციალური შეჭიდულობა, სოციალური სტრატიფიკაცია, ეთნიკური და ეროვნული იდენტობები, წარსულის და მეხსიერების კვლევები;პროგრამა ორიენტირებულია მკვლევრების ახალი თაობის მომზადებაზე, რომლებიც შეძლებენ კლასიკური თუ თანამედროვე სოციალური თეორიების გამოყენებას ქართული საზოგადოების ამჟამინდელი მდგომარეობის “დიაგნოსტიკისა” და ანალიზისთვის. პროგრამა მოწოდებული იქნება, შექმნას პლატფორმა მიმდინარე სოციალური პროცესების კონცეპტუალიზაციისთვის და კრიტიკული გააზრებისთვის. ემპირიული კვლევები შექმნის ახალ ცოდნას სოციოლოგიაში, რომელსაც ექნება როგორც სამეცნიერო, აგრეთვე გამოყენებითი მნიშვნელობა. სადოქტორო პროგრამა ორიენტირებულია, საერთაშორისო უნივერსიტეტებთან და დარგის წამყვან მეცნიერებთან თანამშრომლობით ხელი შეუწყოს დოქტორანტების ინტეგრაციას საერთაშორისო სამეცნიერო ქსელში (მენტორობა, თანახელმძღვანელობა), ასევე, საერთაშორისო სამეცნიერო კოლაბორაციის მიმართულებით დოქტორანტების კვლევითი შესაძლებლობების გაფართოვებას. სადოქტორო პროგრამა ეფუძნება მსოფლიოს წამყვანი უნივერსიტეტების გამოცდილებას (ბოხუმის უნივერსიტეტი, ოქსფორდის უნივერსიტეტი, ფრანკფურტის უნივერსიტეტი, ჰუმბოლტის უნივერსიტეტი, გოტინგენის უნივერსიტეტი). დარგში დაგროვილი საერთაშორისო გამოცდილებისა და ახალი ცოდნის გაზიარების მიზნით პროგრამის ფარგლებში შექმნილია საერთაშორისო ექსპერტთა საკონსულატაციო საბჭო. სოციოლოგიის საერთაშორისო საკონსულტაციო საბჭოს წარმოადგენენ:* **პროფესორი იოხენ თოლენი**, ბრემენის უნივერსიტეტი, გერმანია. კვლევითი მიმართულება: პოლიტიკის სოციოლოგია.
* **პროფესორი ალექსანდერ-კენეტ ნეგალი**, გოტინგენის უნივერსიტეტის სოციოლოგიის ინსტიტუტი, გერმანია. კვლევის ძირითადი სფეროები: კულტურის და რელიგიის სოციოლოგია.
* **პროფესორი ალექსი გუგუშვილი**, ოქსფორდის უნივერსიტეტი, ნეფილდის კოლეჯი, გაერთიანებული სამეფო. კვლევის ძირითადი სფეროები: სოციალური სტრატიფიკაცია, მობილობა, ეკონომიკის სოციოლოგია.
* **პროფესორიო ანა შთაიგემანნი** - რეგენსბურგის უნივერსიტეტი, გერმანია. კვლევის ძირითადი სფეროები: ურბანული სოციოლოგია, სივრცის სოციოლოგიური განზომილება.
* **პროფესორი მილდა ალისკაუსინე -** კაუნასის ვიტაუტას მაგნუს უნივერსიტეტი, ლიტვა. კვლევის ძირითადი სფეროები: რელიგიის სოციოლოგია, პოლიტიკის სოციოლოგია.

საბჭოს ჩართულობა პროგრამაში მოიცავს: * კონსულტაციას პროგრამის კურიკულუმის განვითარების შესახებ;
* საერთაშორისო სოციოლოგთა სამეცნიერო ქსელებში დოქტორანტებისა და პროფესორების ჩართვის ხელშეწყობას;
* დოქტორანტების თანახელმძღვანელობას;
* სოციოლოგიური კვლევის უახლესი მეთოდებისა და ტექნიკების მიმართულებით ვორქშოპებისა და ტრენინგების კურსების ხელშეწყობას;

სადოქტორო ნაშრომებზე და სამეცნიერო სტატიებზე მუშაობისას დოქტორანტების კონსულტირებას. |
| **პროგრამის მიზნები** |
| პროგრამის მიზნებია: * მაღალკვალიფიციური მკვლევარების მომზადება, რომლებიც შეძლებენ უახლეს მეთოდოლოგიებზე და მყარ თეორიულ ჩარჩოზე დაფუძნებული ინოვაციური კვლევების განხორციელებას სოციოლოგიის ერთ-ერთ სფეროში (პოლიტიკის სოციოლოგია, რელიგიის სოციოლოგია, კულტურის სოციოლოგია, ურბანული სოციოლოგია, მეცნიერების სოციოლოგია, ყოველდღიურობის სოციოლოგია, ღირებულებების კვლევები, იდენტობის კვლევები);
* კადრების მომზადება წარმატებული კარიერისთვის აკადემიურ სივრცეში და მის ფარგლებს გარეთ;
* ცოდნის გაზიარება საერთაშორისო სამეცნიერო საზოგადოებისთვის პუბლიკაციების მეშვეობით.
 |
| **სწავლის შედეგები** |
| კურსდამთავრებულს: 1. აქვს უნარი კრიტიკულად გაანალიზოს და გამოიყენოს ფუნდამენტური და თანამედროვე სოციოლოგიური თეორიები და დებატები; 2. აქვს თვისებრივ და რაოდენობრივ მეთოდებთან და კვლევის დიზაინთან დაკავშირებული სადოქტორო საფეხურის შესაბამისი ცოდნა, რომელსაც იყენებს ორიგინალური სოციოლოგიური კვლევის განსახორციელებლად; 3. აქვს სოციოლოგიის სფეროში განხორციელებული კვლევების კრიტიკული შეფასების უნარი; 4. შეუძლია კვლევის დაგეგმვა და განხორციელება სამეცნიერო კვლევის ეთიკისა და აკადემიური კეთილსინდისიერების პრინციპების დაცვით; 5. შეუძლია ახალი ცოდნის შექმნა და გაზიარება საერთაშორისო რეფერირებად ჟურნალში პუბლიკაციის გამოქვეყნების გზით; 6. შეუძლია მონაწილეობა მიიღოს საკვლევ თემატიკასთან დაკავშირებულ აკადემიურ დისკუსიებში;7. აქვს ცოდნის ტრანსფერის უნარი სააუდიტორიო სწავლების პროცესში, სწავლების თანამედროვე მეთოდებისა და მიდგომების გამოყენებით.  |
| **სწავლის მეთოდები** |
| * ლექცია, სემინარი;
* ანალიზი და სინთეზი;
* პრაქტიკული მეთოდი;
* რეფლექსია;
* დემონსტრირების მეთოდი;
* დისკუსია;
* სუპერვიზია და სხვა.

შენიშვნა: პროგრამის თითოეულ კომპონენტში გამოყენებული სწავლების მეთოდები მოცემულია შესაბამის სილაბუსებში/კონცეფციის დოკუმენტებში. |
| **პროგრამის სტრუქტურა** |
| სოციოლოგიის სადოქტორო პროგრამის მოცულობა შეადგენს 42 კრედიტს. მათ შორის სავალდებულო - 18 კრედიტი და არჩევითი - 24 კრედიტი, საიდანაც დოქტორანტი იღებს კურსებს თავისი კვლევითი ინტერესების გათვალისწინებით. დეტალური ინფორმაცია კომპონენტებისა და კრედიტების განაწილების შესახებ მოცემულია ქვემოთ.

|  |  |  |
| --- | --- | --- |
| **კომპონენტები** | **სემესტრები** | **ECTS** |
| **1** | **2** | **3** | **4** | **5** | 6 | 7 | 8 | 9 | **10** |  |
| **სავალდებულო კომპონენტები - 18 კრედიტი**  |  |  |  |  |  |  |  |  |  |  |  |
| თანამედროვე სოციოლოგიური თეორია და კვლევა |  |  |  |  |  |  |  |  |  |  | **6** |
| „პიროვნული და პროფესიული განვითარების ცენტრი (PPDC)“ ტრენინგი |  |  |  |  |  |  |  |  |  |  |  |
| ასისტირება\* |  |   |  |  |  |  |  |  |  |  | **6** |
| Writing for Academic Publication\*\* |  |  |  |  |  |  |  |  |  |  | **6** |
|  |  |  |  |  |  |  |  |  |  |  |  |
| სადოქტორო კოლოკვიუმები |  |  |  |  |  |  |  |  |  |  | - |
| სადისერტაციო ნაშრომი |  |  |  |  |  |  |  |  |  |  | - |
| **არჩევითი კომპონენტი - 24 კრედიტი** |  |  |  |  |  |  |  |  |  |  |  |
| თვისებრივი მონაცემების ანალიზის მეთოდები და მათი გამოყენება NVivo-ში |  |  |  |  |  |  |  |  |  |  | 6 |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  |  |  |  |  |  |  |  |  |  |  |
| დისკურსი: კრიტიკული ანალიზი |  |  |  |  |  |  |  |  |  |  | 6 |
| ცხოვრების მო-თხრობა სოციალური რეალობის გასაგებად - ბიოგრაფიულ-ნარატიული მეთოდი სოციალურ მეცნიერებაში |  |  |  |  |  |  |  |  |  |  | 6 |
| სტატისტიკური მოდელირება |  |  |  |  |  |  |  |  |  |  | 6 |
| ექსპერიმენტული კვლევა |  |  |  |  |  |  |  |  |  |  | 3 |
| რელიგია მოდერნულ და დიგიტალურ საზოგადოებაში |  |  |  |  |  |  |  |  |  |  | 6 |
| პოსტ-სოციალისტური ტრანსფორმაციის პოლიტ-ეკონომია  |  |  |  |  |  |  |  |  |  |  | 6 |
| პოლიტიკის სოციოლოგია |  |  |  |  |  |  |  |  |  |  | 6 |
| ოჯახი, საზოგადოება, სახელმწიფო  |  |  |  |  |  |  |  |  |  |  | 6 |
| სემინარი მომიჯნავე დისციპლინაში |  |  |  |  |  |  |  |  |  |  | 12 |
| ფიქრისა და კვლევის ანთროპოლოგიური მეთოდები |  |  |  |  |  |  |  |  |  |  | 6 |

\* სწავლების ასისტირების წინაპირობაა „კურიკულუმის განვითარება და სწავლებისა და შეფასების სტრატეგიები უმაღლეს განათლებაში“/„პიროვნული და პროფესიული განვითარების ცენტრი (PPDC)“ ტრენინგი; კვლევის ასისტირების წინაპირობაა პროსპექტუსის დაცვა; \*\*Writing for Academic Publication დოქტორანტს დაცული უნდა ჰქონდეს პროსპექტუსი \*\*\*სადისერტაციო ნაშრომის წარდგინება დაცვისთვის შესაძლებელია მხოლოდ სადოქტორო პროგრამით გათვალისწინებული კომპონენტების, მათ შორის კოლოკვიუმის შესრულებისა და პუბლიკაციის ან პუბლიკაციაზე თანხმობის წარდგენის შემდეგ.პროსპექტუსის მომზადების განმავლობაში დოქტორანტები: * განსაზღვრავენ საკვლევ საკითხს/პრობლემას სადისერტაციო კვლევისთვის;
* აკეთებენ რელევანტური ლიტერატურის მიმოხილვას, რომელიც მოიცავს შერჩეული საკითხის/პრობლემის შესახებ კვლევებზე დაფუძნებული უახლესი ცოდნის, გამოყენებული კვლევის მეთოდოლოგიების, მიდგომების და კონცეფციების ანალიზს/სინთეზს და შეფასებას;
* ლიტერატურის მიმოხილვის საფუძველზე განსაზღვრავენ ახალი ცოდნის შექმნის საჭიროებას და აყალიბებენ კვლევის მიზანს, საკვლევ კითხვას/ებს (საჭიროების შემთხვევაში ჰიპოთეზას) და კვლევის მეთოდოლოგიას;
* ადგენენ ბიბლიოგრაფიას და კვლევის გეგმას.

დასრულებულ პროსპექტუსს დოქტორანტი იცავს დარგობრივი კომისიის წინაშე სწავლების პირველი წლის ბოლოს. **ასისტირება** არის სადოქტორო პროგრამის ის კომპონენტი, რომელიც უზრუნველყოფს დოქტორანტის ჩართულობას სწავლებასა და კვლევასთან დაკავშირებულ აკადემიურ პროცესებში. პროგრამით გათვალისწინებულია სწავლების და კვლევის ასისტირება (იხ. ასისტირების კონცეფცია). სწავლების ასისტირების შემთხვევაში დოქტორანტი აკადემიური კურსის პროფესორს უწევს ასისტირებას, დამოუკიდებლად ახორციელებს აკადემიური კურსის კომპონენტს და ატარებს სალექციო/სასემინარო კურსს ან უწევს ტუტორობას. კვლევის ასისტირების დროს დოქტორანტს შეიძლება მიეცეს შესაძლებლობა, ჩაერთოს უნივერსიტეტში მიმდინარე კვლევით პროცესებში და ამ მიზნით განახორციელოს ისეთი აქტივობები, როგორც არის ლიტერატურის მოძიება, კვლევის ახალი მეთოდების შემუშავებაში მონაწილეობა, შედეგების შეგროვება და ანალიზი და ა.შ.სადოქტორო პროგრამის აუცილებელი პირობაა **საერთაშორისო რეფერირებად გამოცემაში პუბლიკაციის გამოქვეყნება.** კერძოდ, დოქტორანტს დისერტაციის დაცვამდე მოეთხოვება შესაბამის სფეროში მინიმუმ ერთი სამეცნიერო პუბლიკაცია საერთაშორისო რეცენზირებად თემატურ ჟურნალში. სადოქტორო პროგრამით გათვალისწინებული საერთაშორისო პუბლიკაციისადმი მოთხოვნები იხ. მეცნიერებათა და ხელოვნების ფაკულტეტის სადისერტაციო საბჭოსა და დოქტორანტურის დებულებაში.**სადოქტორო კოლოკვიუმების** სერია უზრუნველყოფს კვლევითი პროცესის სისტემატიზაციას და მის შედეგზე ორიენტირებულობას. მისი მიზანია კვლევასთან დაკავშირებული ავტონომიურობისა და კომუნიკაციის უნარების განვითარება. დოქტორანტმა უნდა შეასრულოს სემესტრში მინიმუმ ერთი კოლოკვიუმი. სადოქტორო კოლოკვიუმის ფარგლებში დოქტორანტი ამზადებს ანგარიშს კვლევის მოცემული ეტაპისათვის მიღებული შედეგების შესახებ და წარადგენს დარგობრივი კომისიის წინაშე. სადოქტორო კოლოკვიუმი შეიძლება ჩატარდეს მომიჯნავე დარგების დოქტორანტების და მათი ხელმძღვანელების/თანახელმძღვანელების მონაწილეობით. კოლოკვიუმები ემსახურება თანმიმდევრული უკუკავშირის მიღებას კვლევის პროცესში. აქტიური სტატუსის მქონე დოქტორანტმა ( პირველ სემეტრელმა და ზემოთ) უნდა შეასრულოს სემესტრში მინიმუმ ერთი კოლოკვიუმი.სადოქტორო პროგრამა სრულდება **სადისერტაციო ნაშრომის** წარდგენით და მისი საჯარო დაცვით. სადისერტაციო ნაშრომის დაცვა ხდება ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბჭოს მიერ დამტკიცებული სადისერტაციო საბჭოს წინაშე. სადისერტაციო ნაშრომის შესახებ დეტალური ინფორმაცია მოცემულია სადისერტაციო ნაშრომის კონცეფციის დოკუმენტში (იხ. სადისერტაციო ნაშრომის კონცეფცია). |
| **დასაქმების სფეროები** |
| კურსდამთავრებულებს დასაქმება შეეძლებათ შესაბამისი პროფილის როგორც აკადემიურ, ასევე საჯარო და კერძო დაწესებულებებში:* უმაღლესი საგანმანათლებლო დაწესებულებები;
* შესაბამისი პროფილის კვლევითი ინსტიტუტები და ცენტრები;
* არასამთავრობო ფონდები და ორგანიზაციები;
* შესაბამისი პროფილის საერთაშორისო და ადგილობრივი კვლევითი პროექტები;
* მედია (ტელე, რადიო, ციფრული);
* სხვადასხვა პროფილის სახელმწიფო დაწესებულებები, სადაც გამოიყენება სოციოლოგიური კვლევები.
 |
| **შეფასების წესი** |
| **სასწავლო კომპონენტის შეფასება მიმდინარეობს 100 ქულიანი სისტემით:**შეფასების სისტემა უშვებს ხუთი სახის დადებით შეფასებას:(A) ფრიადი – შეფასების 91-100 ქულა;(B) ძალიან კარგი – მაქსიმალური შეფასების 81-90 ქულა;(C) კარგი – მაქსიმალური შეფასების 71-80 ქულა;(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა.ორი სახის უარყოფით შეფასებას:(FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტსჩასაბარებლად მეტი მუშაობა სჭირდება და ეძლევა დამოუკიდებელი მუშაობითდამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტისმიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი. **სადისერტაციო ნაშრომის დაცვის შეფასება მიმდინარეობს შემდეგი სისტემით:** ა) ფრიადი (summa cum laude) – შესანიშნავი ნაშრომი; ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება; გ) კარგი (cum laude) – შედეგი, რომელიც წაყენებულ მოთხოვნებს აღემატება; დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს; ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს; ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო; ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს.„ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.„ვ“ ქვეპუნქტით გათვალისწინებული შეფასების მიღების შემთხვევაში დოქტორანტს ეძლევა ერთი წლის განმავლობაში გადამუშავებული სადისერტაციო ნაშრომის წარდგენის უფლება.„ზ“ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას. |
| **სწავლისათვის აუცილებელი დამხმარე პირობები/რესურსები** |
| * უნივერსიტეტის ბიბლიოთეკა და ელექტრონული რესურსები (მათ შორის სამეცნიერო ელექტრონული ბაზები - ScienceDirect, Scopus, PsycInfo, Heinonline, Clarivate Analytics, ProQuest, EBSCO, Jstor, Project Muse, Cambridge Journals, DOAJ, ebrary, Oxford Journals და სხვა);
* სააუდიტორო/სამუშაო სივრცეები;
* უნივერსიტეტის მულტიმედია ბიბლიოთეკა;
* არგუსი, Elearning და Turnitin-ის სისტემები;
* SPSS; NVIVO;
* დემოგრაფიისა და სოციოლოგიის ინსტიტუტი;
* სოციალური და კულტურული კვლევების ინსტიტუტი;
* ღია წვდომაში არსებული მონაცემთა ელექტრონული ბაზები (სტატისტიკის ეროვნული

 სამსახური, კავკასიის კვლევითი რესურსების ცენტრი და სხვ.)  |

|  |
| --- |
| **პროგრამის სემესტრული გეგმა** |
| **კომპონენტის დასახელება** | **წინაპირობა** | **ლექტორი** | **საკონტაქტო საათების განაწილება** | **კრედიტი** | **სემესტრი****შემ/გაზ** |
|  **სავალდებულო კომპონენტი ( 18 კრედიტი)** |  |  |
| თანამედროვე სოციოლოგიური თეორია და კვლევა | - | ანა კირვალიძე | 32 | 6 | x |  |
|  | - | სოფიკო ლობჟანიძე | 32 | 6 | x | **x** |
| ასისტირება | კურიკულუმის განვითარება და სწავლებისა და შეფასების სტრატეგიები უმაღლეს განათლებაში/„პიროვნული და პროფესიული განვითარების ცენტრი (PPDC“ ტრენინგი | ხელმძღვანელი/ები, მომიჯნავე დარგის/დისციპლინის პროფესორი, რომელიც ჩართულია სადოქტორო პროგრამაში | ინდ. | 6 | **x** | x |
| Writing for Academic Publication | B2 ინგლისურის დონე | მაია როგავა | 30 |  | x | x |
| სადოქტორო კოლოკვიუმი |  |  |  |  | X | x |
| სადისერტაციო ნაშრომი |  |  |  |  | x | x |
| **არჩევითი კომპონენტი (24 კრედიტი)** |
| თვისებრივი მონაცემების ანალიზის მეთოდები და მათი გამოყენება NVivo-ში |  | ანა კირვალიძე | 32 | 6 | **x** | **X** |
| კურიკულუმის განვითარება და სწავლებისა და შეფასების სტრატეგიები უმაღლეს განათლებაში |  | სოფიკო ლობჟანიძე |  |  |  |  |
| დისკურსი: კრიტიკული ანალიზი |  | ნინო რჩეულიშვილი | 30 | 6 | **X** |  |
| ცხოვრების მო-თხრობა სოციალური რეალობის გასაგებად - ბიოგრაფიულ-ნარატიული მეთოდი სოციალურ მეცნიერებაში |  | სოფო ზვიადაძე | 30 | 6 | **x** | **x** |
| რელიგია მოდერნულ და დიგიტალურ საზოგადოებაში | - | სოფიკო ზვიადაძე | 30 | 6 | **x** | **x** |
| პოლიტიკის სოციოლოგია | - | ემზარ ჯგერენაია | 30 | 6 | **x** | x |
| ოჯახი, საზოგადოება, სახელმწიფო | - | ლელა მენაბდიშვილი | 32 | 6 | x | **x** |
| პოსტ-სოციალისტური ტრანსფორმაციის პოლიტ-ეკონომია | - | ლელა რეხვიაშვილი | 30 | 6 | **x** | x |
| სტატისტიკური მოდელირება | - | მამუკა ნადარეიშვილი | 32 | 6 | x | **x** |
| ფიქრისა და კვლევის ანთროპოლოგიური მეთოდები |  | თამთა ხალვაში | 30 | 12 |  | **x** |
| ექსპერიმენტული კვლევა |  | ნინო ჯავახიშვილი | 15 | 3 | **x** | **x** |
| სემინარი მომიჯნავე დისციპლინაში | - | სადოქტორო საფეხურის სწავლებაში ჩართული მომიჯნავე დარგის/დისციპლინის პროფესორი \* | ინდივიდუალური | 12 | **x** | **x** |

\*დოქტორანტი საკუთარი კვლევითი ინტერესიდან გამომდინარე ირჩევს პროფესორს მომიჯნავე დისციპლინიდან და მასთან ერთად ინდივიდუალურად ადგენს სასწავლო სემესტრულ გეგმას.

|  |
| --- |
| **სოციოლოგიის სადოქტორო პროგრამაში ჩართული აკადემიური და მოწვეული პერსონალი** |
|  | ***სახელი და გვარი*** | ***სტატუსი*** | ***ელექტრონული ფოსტა*** |
| 1 | ემზარ ჯგერენაია |  პროფესორი | Emzar\_jgerenaia@iliauni.edu.ge  |
| 2 | ანა კირვალიძე | ასოცირებული პროფესორი | ana.kirvalidze@iliauni.edu.ge |
| 3 | სოფიკო ზვიადაძე | ასოცირებული პროფესორი | sopiko.zviadadze@iliauni.edu.ge   |
| 4 | ნინო რჩეულიშვილი | ასისტენტ-პროფესორი | nrcheulishvili@iliauni.edu.ge  |
| 5 | ლელა მენაბდიშვილი | მოწვეული პროფესორი | lelamen@gmail.com |
| 6 | ლელა რეხვიაშვილი | მოწვეული ლექტორი | l\_rekhviashvili@leibniz-ifl.de |
| 7 | მამუკა ნადარეიშვილი | პროფესორი | mamuka.nadareishvili@iliauni.edu.ge |
| 8 | ლევან თარხნიშვილი  | ასოცირებული პროფესორი | levan.tarkhnishvili@iliauni.edu.ge |
| 9 | გიგი თევზაძე | პროფესორი | gigi@iliauni.edu.ge  |
| 10 | მაია არავიაშვილი | ასისტენტ-პროფესორი | maia.araviashvili@iliauni.edu.ge |
| 11 | მაია როგავა | პროფესორი | maia.rogava@iliauni.edu.ge |
| 12 | სოფიკო ლობჟანიძე  | პროფესორი | sopiko\_lobjanidze@iliauni.edu.ge |
| 13 | თამთა ხალვაში | პროფესორი | tamta.khalvashi@iliauni.edu.ge |
| 14 | ნინო ჯავახიშვილი | პროფესორი | Nino.javakhishvili3@iliauni.edu.ge |